ITD เด้งแรง 4% หลังกิจการร่วมค้าคว้างานสร้างทางพิเศษ มูลค่า 7.3 พันลบ.
ITD เด้งแรง 4% ราคาแตะ 2.46 บ. ด้วยมูลค่าซื้อขาย 322.03 ลบ. หลังกิจการร่วมค้า “ไอทีดี – วีซีบี” คว้างานสร้างทางพิเศษ “พระราม 3-ดาวคะนอง-วงแหวนรอบนอก” ด้านตะวันตก สัญญาที่ 3 (งานโยธา)  มูลค่า 7.3 พันลบ.
ITD เด้งแรง 4% หลังกิจการร่วมค้า “ไอทีดี – วีซีบี” คว้างานสร้างทางพิเศษ “พระราม 3-ดาวคะนอง-วงแหวนรอบนอก” มูลค่า 7.3 พันลบ.
12 ต.ค. 2564

ผู้สื่อข่าวรายงานว่า ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ล่าสุด ณ เวลา 12:19 อยู่ที่ 2.46 บาท บวก 0.10 บาท หรือ 4.24% สูงสุดที่ 2.48 บาท ต่ำสุดที่ 2.38 บาท ด้วยมูลค่าซื้อขาย 322.03 ล้านบาท

ทั้งนี้ ราคาหุ้น ITD ปรับตัวขึ้น หลัง บริษัทฯและ บริษัท วิจิตรภัณฑ์ก่อสร้าง จำกัด ในนามกิจการร่วมค้า ไอทีดี – วีซีบีได้ร่วมลงนามในสัญญาก่อสร้างกับการทางพิเศษแห่งประเทศไทย เพื่อดำเนินการก่อสร้างโครงการโครงการทางพิเศษสายพระราม 3-ดาวคะนอง-วงแหวนรอบนอก กรุงเทพมหานคร ด้านตะวันตก สัญญาที่ 3 (งานโยธา) มูลค่างาน 7,359,300,000 บาท (รวมภาษีมูลค่าเพิ่ม) โดย ITD มีสัดส่วน 70% คิดเป็นมูลค่า 5,151,510,000 บาท ส่วนบจก. วิจิตรภัณฑ์ก่อสร้าง จำกัด สัดส่วน 30% คิดเป็นมูลค่า 2,207,790,000 บาท
สำหรับลักษณะงานเป็นงานก่อสร้างทางยกระดับขนาด 6 ช่องจราจร ตั้งแต่ กม.11+690.577 ถึง กม.16+694.752 ระยะทางประมาณ 5 กิโลเมตร โดยใช้โครงสร้างรูปแบบคานคอนกรีตอัดแรงสำเร็จรูป (Precast Segmental Box Girder) คร่อมตลอดแนวสาย โดยมีระยะเวลาก่อสร้าง 1,020 วัน
ทั้งนี้ ทางพิเศษเฉลิมมหานคร ช่วงดาวคะนอง-สุขสวัสดิ์-ราษฎร์บูรณะ (เชิงสะพานพระราม 9) ซึ่งจะเป็นทางพิเศษยกระดับ 2 ชั้น (Double Deck) ที่มีระยะทางยาว สุดตั้งแต่การทางพิเศษเคยดำเนินการมา